พอดีผมมี พสพ. กับแฟนประมาณวันที่30ของเดือนที่ผ่านมาครับแล้วผมได้ให้แฟนกินยาคุมฉุกเฉินไป(ครั้งที่2กินครั้งแรกตอนช่วงวันที่11ของวัน)อยากรู้ครับว่ากินยาคุมก่อนประจำเดือนมาจะส่งให้ประจำเดือนมาช้าไหมครับจะมาช่วง14วันรึเปล่า
สวัสดีค่ะ การที่ได้ทานยาคุมฉุกเฉินไป 2 ครั้งคือวันที่ 11 ก.ย. และ 30 ก.ย. ก็อาจมีผลต่อการทำงานของรังไข่ และทำให้ประจำเดือนมาช้ากว่าปกติได้ค่ะ ดังนั้น ก็ควรรอประจำเดือนต่อไปก่อน แต่หากผ่านไป 2 สัปดาห์ นับจากที่มีเพศสัมพันธ์ในวันที่ 30 ก.ย. คือถึงวันที่ 14 ต.ค. แล้วประจำเดือนยังไม่มา ก็ควรตรวจหาการตั้งครรภ์ดูค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ